Annette Heick

Annette Heick (født 12. november 1971 i Frederiksberg)Keld og Hilda Heick, biografi. Besøkt 22. august 2014.  er en dansk journalist, programleder, skuespiller, vokalist og forfatter. Hun leste fransk på Københavns Universitet, og avsluttet en eiendomsmeglerutdannelse i 1993. Annette Heick er datter til vokalisten og tekstforfatteren Keld og vokalisten og revyskuespilleren Hilda Heick.

Heick begynte som journalist for B.T. i 1987, og begynte senere i Se og Hør hvor hun var frem til 1996.Annette Heicks hjemmeside, CV . Besøkt 22. august 2014.  Fra 2001 til 2002 skrev hun for Ekstra Bladet. Hun har arbeidet som programleder i Danmarks Radio, TV2 og TvDanmark, og fikk i 2003 sitt TV-gjennombrudd med den japanske figuren Ushi Heiku. 

Annette Heick har vært stemmen til Dolly Duck i Disneys Musehus, Douglas i Lloyd i rommet, prinsesse Atta i Småkryp, Porschen Sally i Biler, Shego i Kim Possible-serien, Sandy Egern i Svampebob Firkant og Yvonne i Olsen-banden på de bonede gulve.. Besøkt 22. august 2014.  I 2008 var hun redaksjonssjef for spørrekonkurransen Gi' mig 5 på TV2, og i 2012 spilte hun rollen som Glinda i musikalen Wicked som gikk på Det Ny Teater i København.

I 1988 hadde Heick sin første hit, «Du skælder mig hele tiden ud», som hun sang sammen med Tommy Seebach. I 1991 deltok hun i Dansk Melodi Grand Prix, og fremførte «Du er musikken i mit liv'» sammen med Egil Eldøen, mens i 2007 fremførte hun sin egenskrevne låt «Copenhagen Airport».melodigrandprix.net, Søk i Dansk grandprix historie. Besøkt 22. august 2014. 

I 2005 ga Heick ut sitt første album, Right Time, og i 2012 fulgte hun opp med CD-en Grenseløs, som begge ble gitt ut på eget forlag.Annette Heicks hjemmeside, CD . Besøkt 22. august 2014.  Som forfatter har Annette Heick bidratt på bøkene Hinsidan, Gør det noget jeg støvsuger imens og Duet for livet.Annette Heicks hjemmeside, journalistik . Besøkt 22. august 2014. 

 Referanser 

 Eksterne lenker 


  Hjemmeside



Kategori:Danske sangere
Kategori:Danske TV-programledere
Kategori:Danske skuespillere
Kategori:Danske journalister
Kategori:Danske forfattere
Kategori:Personer fra Frederiksberg